Затрыманы падазраваны ў забойстве 19-гадовай дзяўчыны ў Кіраўскім раёне | euroradio.fm
Галоўная / Затрыманы падазраваны ў забойстве 19-гадовай дзяўчыны ў Кіраўскім раёне
11/06/2018 - 13:25
Ім аказаўся 17-гадовы юнак, які вучыўся з Анастасіяй Талыш у адной групе ў каледжы. Прычынай забойства магла стаць сварка.
Затрыманы падазраваны ў забойстве 19-гадовай Анастасіі Талыш у Кіраўскім раёне. Ім аказаўся 17-гадовы юнак, які вучыўся з дзяўчынай у адной групе ў Жыліцкім каледжы. Прычынай забойства магла стаць сварка, інфармуе афіцыйная прадстаўніца УСК па Магілёўскай вобласці Аксана Салянюк.
Высветлілася, што 29 траўня Талыш вярталася дахаты ў вёску пасля заняткаў. Яна выйшла з аўтобуса на прыпынку. Неўзабаве сустрэла аднагрупніка, з якім адбылася сварка, у выніку якой хлопец нанёс Анастасіі Талыш пашкоджанні, несумяшчальныя з жыццём. Яе цела ён схаваў у кустах каля свайго прысядзібнага ўчастка. Там яго і знайшлі 6 чэрвеня.
Затрыманы прызнаўся, што завалодаў грашыма і мабільным тэлефонам дзяўчыны. У дачыненні да яго распачатая крымінальная справа па артыкуле "забойства". Прызначаныя экспертызы. У бліжэйшы час хлопца могуць узяць пад варту.
Мужчына пасля сваркі ў кавярні паклікаў на падмогу бацьку з бітай і нажом
18:40 25.06.2018
У Крычаве мужчына застрэліў былую жонку і застрэліўся сам
У Беларусі пакуль не будуць скарачаць адпачынак па доглядзе за дзіцем